ശ്രീകൃഷ്ണചരിതം മണിപ്രവാളം
ശ്രീകൃഷ്ണചരിതം മണിപ്രവാളം **
.........................................................
 ( ശ്രീ കുഞ്ചൻ നമ്പ്യാർ വിരചിതം )

            ഓം ശ്രീ കൃഷ്ണ പരമാത്മനേ നമ:
             ----------------------------------------------
ശ്രീ വെങ്കടേശനും,  ശ്രീ ജഗന്നാഥനും,
ശ്രീ വിത്തോബാവും,  ശ്രീ ഗുരുവായൂരപ്പനും, 
 ശ്രീ കൃഷ്ണനും, ആയി വിളങ്ങുന്ന  ഉണ്ണികൃഷ്ണൻ്റെ  
ലീലാവിനോദങ്ങളെ വർണിക്കുന്നതും, 
മലയാളത്തിലെ മണിപ്രവാളശൈലിയിൽ 
വിരചിച്ചതും ആയതാണ് ഈ കവിതാരത്നം.

ശ്രീ കുഞ്ചൻ നമ്പ്യാർ മണിയും (മുത്ത് = Pearl)
പ്രവാളമും (പവിഴം = Coral) ചേർത്തി  തൊടുത്തു, 
 അതിൽ ഭക്തിയും, മുക്തിയും, വിഭക്തിയും,
 വാത്സ്യവും, പ്രേമവും, രക്ഷയും, ശിക്ഷയും,
എല്ലാം ചേത്ത് ഭംഗിയായി രചിച്ചതാണ് ഈ കാവ്യം. 
..............................................
 
                                ഒന്നാം സർഗ്ഗം
                                ---------------------
                       ശ്രീ കൃഷ്ണാവതാരം
                       ---------------------------
ഗണപതി ഭഗവാനും അബ്ജയോനി-
പ്രണയിനിയാകിയ ദേവി വാണിതാനും 
ഗുണനിധി ഗുരുനാഥനും സദാ മേ 
തുണയരുളീടുക കാവ്യബന്ധനാർത്ഥം .        #1 

പുരഹരനമലൻ മുരാരി ദേവൻ 
പുരമുരശാസനസൂനുഭൂതനാഥൻ 
ധരണിസുരമഹാജനങ്ങളും മേ 
വരമരുളിടുക വാഞ്ചിതനുകൂലം                   #2 

മധുരിപു ചരിതം മനോഭിരാമം 
മധുരപദാകലിതം മണിപ്രവാളം 
മതികമല വികാസ ഹേതുഭൂതം 
കതിപയ സർഗ്ഗമിദം  കരോമി കാവ്യം         #3 

ദുരിത നിധികളായ ദാനവാനാം 
ഭരമതി ദുസ്സഹ മാകയാലൊരുന്നാൾ 
ധരണി ഭഗവതി വിരിഞ്ചലോകേ 
വിരവോടുചെന്നു വണങ്ങിനിന്നു ചൊന്നാൾ       #4 

" സരസിജഭവ! ദേവ! പാഹി പാഹി 
ത്വരിതതരം കരുണാനിധേ! നമസ്തേ 
പരവശതരയാം ധരണി ഞാനെ -
ന്നറിക ഭവാനഖില പ്രപഞ്ചബന്ധോ "                 #5 

 " അമരമുനി മഹാസഭാന്തരാളേ 
 കിമപി മയം ച വിനാ നിതംബിനീനാം 
വചന മുചിതമല്ല മല്ലയോനേ !
സൂചിര വിഷാദവശേന വേണ്ടിവന്നു "                 #6 

 " അനുചിതമിദമെൻകിലും മഹാത്മൻ  
  കനിവൊടു ഹന്തഭവാൻ ക്ഷമിക്കവേണം  
  മലകളിളകിലും മാഹാജനാനാം 
   മനമിളകാ ചപലോക്തി കേൾകിലും കേൾ "      #7  

 " അസുരഭടജനം മനുഷ്യഭാവം 
    പ്രസഭമിയനന്നിഹ കoസസാരഭൂതം
   അവനുടയ പടജ്ജനം ച ഘോരം 
   ശിവശിവ! പൂർണ്ണമതായി മൽപ്രദേശെ "            #8 

 " ദ്വിജവരയ ജനാദി കർമ്മമെല്ലാം   
   ഭുജബലശാലി ശഠൻ മുടക്കുവാനായ് 
  അനുദിവസമവൻ ബഹുപ്രകാരം 
  ദനുജകുലാനി നിയോജയാഞ്ചകാര "                    #9 

 " പശുകുലഹരണം, പതിവ്രതാനം 
   ഭ്ഋശതര ദൂഷണ, മഗ്രഹാരനാശം 
   ഇതി ബഹുവിധ ദുഷ്ടകർമ മിപ്പോ-
  ളതിശയപാപി ജനങ്ങളാരഭന്ത. "                        #10

 
 " ഇടിയൊടു പടവെട്ടുമട്ടഹാസം
   കടുകരദുസ്സഹകത്സനാദിവാക്കും
  കടിലകചരിതങ്ങും നിനച്ചാൽ
 ഝടിതിനടുങ്ങുമശേഷജീവലോകം ".                 #11

" ഗിരികളടവിയും മരങ്ങളും മേ
  തരളതിമിംഗലമാഴിചക്രൃമേഴും
  ഇവ പലതുമെനിക്കു ഭാരമല്ലോ,
 ശിവശിവ‍! ദുർജ്ജനഭാരമേവ  ഭാരം. "                   #12

 " പടഹഘടഘടായിതം മുഴക്കി-
   പ്പടകളിടൻഞു  നടക്കുമദ്ദശായാം 
  ഇടിപൊടി തകരും ധരാവിഭാഗേ 
  പൊടിപടലത്തിലൊളിച്ചു ഭാനുബിംബം ".         #13

 " അവരുടെ പടയും പരാക്രമം കൊ -
    ണ്ടഖിലനിലിമ്പ ബലം വശംകെടുൻനു.
   അവനിപതികളെന്നുഭാവമാത്രം
   ഭുവനവിനാശ   കഠോരകശ്മലാനാം ".               #14
  
 " മമ ഭയമഖിലം ശമിപ്പതിന്നായ്
  കിമപി തുണച്ചരുളേണമബ്ജയോനേ,
 സമവിഷമദശാവിശേഷമെല്ലാ-
 മമലമതേ, ധരിയാതിരിക്കുമോ നീ. "               #15

  ഇതി വസുമതി ത്ൻെറ വാക്കുകേട്ട-
 ങ്ങതികരുണാകുലനാം വിരിഞ്ചനപ്പോൾ
 സ്മിതമധുരതരാക്ഷരം ബഭാഷേ
 " മതിമതി താപമെടോ മഹാനുഭാവേ.".             #16
 
 " പരമപുരുഷനാം പയോധിശായീ
   പരചിദനാകുലമൂർത്തി പത്മനാഭൻ
  പരിചൊടുപരിതാപശാന്തയേ   തേ
  വരമരുളീടു, മവൻ നമുക്കുദൈവം.".                  #17

  " അവനവനി നിനക്കു ജീവനാഥൻ
    ഭുവനജനാർത്തിഹരൻ ഭുജംഗശായീ 
    അവനുടെ നികടേ ഗമിക്കെടോ നാ -
    മവശത തീരുമവൻടെ സന്നിധാനാൽ."           #18

   " അമരപതിയുംമിന്ദുചൂഢനും മ -
    ററമരജനങ്ങളുമാസ്ഥയോടു ഞാനും
   അനലനനിലനും  വസുക്കളെട്ടും
   പുനരുപദേവകളും ഗമിക്കവേണം ".               #19

   " പരിചൊടുബത  പാൽക്കടൽക്കുമദ്ധേൃ
      പരമുരഗപ്പെരുമാളെ  മെത്തയാക്കി
    പരമസുഖരസേന പള്ളികൊള്ളും
    പരമപുമാനെ വണങ്ങുവാൻ നടപ്പിൻ "           #20

  " അവനുടെ ക്രൃപകൊണ്ടു സൃഷ്ടികർത്താ-
   വഹമിതി  ഭാവമെനിക്കുരത്നഗർഭേ!
   അവനുടെ ചരണാംബുജങ്ങളെനേൃ
   ശിവനുമെനിക്കുമൊരാശ്രയ-- നമന്യേ".          #21
 
  ഇതി മുഹുരരുൾ ചെയ്തു പത്മജന്മാ --
  വതിജവമോടെഴുന്നേറ്റു പത്മപീഠാൽ
  അമരപതികളോടുമൂഴിയോടും
   സമമഥ യാത്ര തുടങ്ങി ഭംഗിയോടെ.                #22 

  വിരവൊടു കലശാംബുരാശിതീരേ
  സുരപതിയും വിധിയും മഹാസമൂഹം
  ത്വരിതതരമണഞ്ഞു ഭക്തിയോടേ
  മുരരിപുതൻ ചരിതം സ്തുതിച്ചുചൊന്നാർ.          #23
  
  " നളിനനയന! ഹേ ഹരേ! നമസ്തേ
   നരകരിപോ ! കരുണാംബുധേ! നമസ്തേ
  ജയ ജയ ജഗതീപതേ! നമസ്തേ
 ജലധരചാരുതരാക്രൃതേ ! നമസ്തേ."                   #24

  " ജഗദുദയ വിനാശകാരണണൻ നീ
  ജനപരിപാലന ശീലനായതും നീ
   അജനമലനനന്തനായതും നീ
  സുജനവിചിത്ര ചരിത്രനായതും നീ.".              #25

 " സഗുണനഗുണനേകനായതും  നീ
 സകലചരാചരജീവനായതും നീ
 സകളനപി ച നിഷ്കളൻ ഹരേ! നീ
 സകലപതേ! കമലാപതേ! നമസ്തേ."             #26

 " പ്രക്രൃതിപുരുഷനാം  ഭവാനനന്തൻ 
 പ്രകടയതി പ്രഥമം പ്രപഞ്ചമെല്ലാം
 പ്രക്രൃതി ജനനി മായയായ ദേവി
 വിപുലതരഭ്രമമീദ്ഋശം  വിധത്തേ.".                 #27

  " ഒരുവനതിധനൻ  പരൻ ദരിദ്രൻ 
 പരനതികർക്കശനന്യനത്യുദാരൻ
 ഇതി പലവിധഭാവഹേതുഭൂതൻ
 ദിതിജവിനാശനനാദി കേശവൻ നീ. ".             #28

 " പ്ഋഥുതരമൊരു മത്സമായതും നീ 
 പ്രഥിതമഹാബല  കൂർമ്മമായതും നീ 
 കഠിനതരവരാഹമായതും നീ
 കടുതരഘോരന്ഋസിംഹമായതും നീ.".            #29

 " പുനരൊരുവടുവേഷനായതും നീ
 മനുജവരാന്തകരാമനായതും നീ 
 ദശമുഖരിപുരാമനായതും നീ 
 വിശദമഹോ കരുണാനിധേ നമസ്തേ."            #30

  "  നരകമഥന ! നാഥ ! ദീനബന്ധോ !
  വിരവൊടു പാലയ വിശ്വനായകാ ! നീ
  ധരണിയുടെ ഭാരം നിരാകരിപ്പാൻ
 കരുണ ഭവിച്ചരുളേണമന്തരംഗേ .".                 #31

 ഇതി നുതിവചനങ്ങളോതി നിന്നാ-
 രതിഘനഭക്തി വിശുദ്ധരാം സുരന്മാർ
 അതു സമയമുദാരമേഘനാദ-
പ്രതിനിധിയാമശരീരിവാക്കുമാസീൽ.          #32

 ഗഗനവചനതത്ത്വമങ്ങറിഞ്ഞാ- 
 നമലസമാധിസമേതനാം വിരിഞ്ചൻ.
 മധുമഥനനിയോഗമാകവേതാൻ
 മധുരമുവാചമുദാ മഹാസഭായാം.                  #33

 " അനിമിഷവരരേ! ധരിച്ചുകൊൾവിൻ
  കനിവൊടു  കൈടഭവൈരിതൻ നിയോഗം 
 അവനവനിതലേ  സമുത്ഭവിക്കും
 ഭുവനപതിർവ്വസുദേവപുത്രഭാവാൽ."              #34

 "ഉരഗവരനനന്തനും ജനിക്കും
 മുരരിപുതന്നുടെ പൂർവ്വജത്വമോടെ
 അവരുടെ പരിവാര പൌരുഷാർത്ഥം
 യദുകുലധാമനി നിങ്ങളും ജനിപ്പിൻ.".               #35

 "  ഭുവനജനനിയായ മായതാനും
  ഭുവിജനനേ  കനിവോടൊരുമ്പെടുന്നു
 സുരതരുണികളും ധരാതലേ  ചെ -
 ന്നുരുതരസൌഭഗമുത്ഭവിക്കവേണം.".               #36

 " വസുമതിയുടെ ഭാരമാശു തീർപ്പാൻ
   വിരവൊടുടൻ തുടരുന്നു വാസുദേവൻ
   അസുവിനു സമയായ ധാത്രി തൻ്റെ
  വ്യസനമഹോ ഭഗവാൻ സഹിക്കുമോ താൻ.".      #37

  ഇതി വിധിവചനങ്ങൾ കേട്ടനേരം
 മതിതളിരിൽക്കലരും പ്രമോദമോടെ
 ക്ഷിതിയുമതി കുതൂഹലം മറഞ്ഞാ -
 ളമരജനങ്ങളുമഞ്ജസാഗമിച്ചാർ.                     #38 

  തദനു ച മഥുരാപുരേ വിളങ്ങും
 മുദിത മഹാമതിയായ ശൂരപുത്രൻ
 ഗുണനിധി  വസുദേവയാദവേന്ദ്രൻ
 പ്രണയിനി ദേവകിയെസ്സുഖേനവേട്ടാൻ.        #39           

 നവജലധരചാരുവേണിയാളാ--
 മവളുടെ യഗ്രജനുഗ്രസേനപുത്രൻ
 പ്രഋഥുതരഭുജശാലി ഭോജരാജൻ
 പ്രഥിത മഹാജനകമ്പകാരി  കംസൻ.           #40

 അവനതികുതുകീ രഥംകരേറി
 കനിവവൊടു ദമ്പതിമാർക്കു തേർതെളിപ്പാൻ
 യുവതിധനമനേകമാനതേരും
 കുതിരയുമാനകദുന്ദുഭിക്കു നൽകി.              #41

 പടുപടഹരവങ്ങളാലവട്ടം
 കുട തഴ ചാമരമാദി രാജചിഹ്നം
 പടകളുമിടകൂടീ രൂഢഘോഷം
 ഝടിതി നടന്നു തുടങ്ങി ഭംഗിയോടേ,           #42

 അതുപൊഴുതശരീരി  വാക്യഘോഷം
 വിതത ഭയങ്കരമംബരേഭവിച്ചു
 " ഇവളുടെ സുതനഷ്ടമൻ ഭവാനെ --
  ജ്ഝടിതി വധിക്കുമറിഞ്ഞുകൊൾക  കംസ."       #43

  അതു വിരവൊടു  കേട്ടു രുഷ്ടനായാ --
  നതുലപരാക്രമശാലി ഭോജരാജൻ 
  ഭഗിനിയുടെ കചം പിടിച്ചിഴച്ചാ --
  നസിലതകൊണ്ടഥ വെട്ടുവാൻ തുടർന്നാൻ.          #44

 ശുഭമതി വസുദേവനേവമപ്പോ --
 ളഭയമിരന്നു  വണങ്ങിനിന്നു ചൊന്നാൻ,
 " അരുതരുതു വധൂവധം മഹാത്മൻ !
 ദുരിതമകപ്പെടുമിപ്രകാരമായാൽ.".                 #45
 
  " യുവതികളെ വധിക്ക യോഗ്യമോതാ --
  നവരതി ദുഷ്ടകളെങ്കിലും നരേന്ദ്ര !
  ഇവൾ പുനരപരാധമെന്തുചെയ്തു
  ശിവശിവ, ! നിഷ് ക്രൃപനായതെന്നെടോ താൻ.      #46

  നിജമരണഭയം നിനയ്ക്കകൊണ്ടോ
 നിജഭഗിനീനിധനായ നീ മുതിർന്നു ?
 നിജഭുജബലകീർത്തി പൂർത്തിയെല്ലാം
 ത്യജതി ഭവാനിഹ ജീവിതാഗ്രഹത്താൽ.              #47

 ജനനമരണമെന്നതിജ്ജനാനാ--
 മനുഭവമെന്നതിനെന്തെടോ വിവാദം ?
 മരണദിവസവും ശിരസ്സിലാക്കി --
 ദ്ധരണിതലം പ്രവിശന്തിമാനുഷന്മാർ.              #48

 ചിലരിഹ പലവാസരം വസിക്കും 
 ചിലരുടനേ നിജകർമ്മണാമരിക്കും
 മരണമൊരുവനും  വരാത്തതല്ലെ--
 ന്നറികഭവാനറിവുള്ള ചാരുബുദ്ധേ !                  #49

 അവികല മലമൂത്രമാംസപിണ്ഡം
 ഭുവി ബഹുദുർഘട ദു:ഖദുഷ്ടപാത്രം
 ഇദമവനിപതേ ! നരൻെറ ഗാത്രം,
 വദവദ, വാഞ്ഛിതമെത്രനിഷ്ഫലംതേ.              #50
 
 "  അശരണ ജന നിഗ്രഹം തുടർന്നാ --
  ലശനിമസം തവ പാപമാപതിക്കും
  ദ്രൃശതരനരകാഗ്നിയിൽപ്പതിക്കും
  കുശമതിയായ ഭവാനിതോവരേണ്ടൂ ?           #51

  " തെരുതെരെ വളരുന്ന  സാഹസങ്ങൾ --
  ക്കുരുതരപാത്രമതായി  ഭോജരാജൻ
  അരുതിവനൊടു  കൂടിവാസമിത്ഥം
  കരുതി നടക്കുമിനി പ്രജാസമൂഹം. "              #52

 " അതിശഠമതി കംസനെന്നുനിന്നെ
  ക്രൃതികൾ ദുഷിക്കുമതിന്നുനീക്കമില്ല--
  അതിനു മുതിരൊലാ മഹാമതേ ! നീ 
  മതി മതി സാഹസ മിങ്ങുവാങ്ങിനിൽക്ക. ".      #53
 
 ഇതിബഹുവിധവാക്കു കേൾക്കകൊണ്ടും
 മതിയിലോരാർദ്രത ഭോജരാജനില്ല.
 മനസിദ്ഋഢമറിഞ്ഞുറച്ചു ക്ഋതൃം
   പുനരപിതം വസുദേവനേവമൂചേ .                 #54

  " ഇനിയുമൊരുപദേശമാശുകേൾ നീ
   ന്ഋപ തവ സോദരിയാമിവൾക്കുജാതം
  തനയനെ വിരവോടഹം തരുന്നേൻ 
  മനുജപതേ ! മതിയുണ്ടുകുണ്ഠിതം തേ .            #55

  ഇതി പല വസുദേവഭാഷിതം കേ --
  ട്ടതിമുദിതോഗ്ഋഹമാപഭോജരാജൻ.
  പതിയൊടു സഹദേവകീ ഗമിച്ചാ --
  ളതനുമുദാനിജമന്ദിരേ രമിച്ചാൾ.                    #56

  പല ദിവസശതം കഴിഞ്ഞശേഷം
  ചലമിഴിയാൾക്കഥ  ഗർഭമുത്ഭവിച്ചു.
  സുലളിതനൊരു പുത്രനും ജനിച്ചു
  സുലഭമഹോ ഗുണികൾക്കു വാഞ്ഛിതാർത്ഥം .    #57

  സമയമഥനിനച്ചു സത്യസന്ധൻ 
  തമപി ച കംസനു നൽകിനാൻ പിതാവും.
  പ്രമുദിതമതി കംസനേവമൂചേ 
  " സമുചിതമല്ലസഖേ! ശിശോർവ്വധം മേ.".            #58
 
  " കനിവൊടിവനെ നീ വളർത്തുകൊൾക
  പുനരഹമഷ്ടമനെപ്പരം വധിപ്പൻ. "
  ഇതിദനുജന്ഋപേണ ദത്തനാകും
 സുതനെ മുദാവസുദേവനാശു വീണ്ടാൽ.              #59

 കലഹകുതൂകി നാരദൻ കദാചിൽ
 ഖലമതിയാമവനോടു  വന്നുചൊന്നാൻ
 " അരുതരുതു നിനക്കു ഭോജരാജാ
   കരളിലൊരാർജ്ജവ, മെന്തിതെന്നു ചൊല്ലാം.".    #60

  തവ പരിജനവും ഭവാനുമെല്ലാം 
  ഭുവിഗതരാമസുരാംശ  സംഭവന്മാർ
   അപിപുനരിഹ വൃഷ്ണിയാദവന്മാ --
  രറിക ഭവാനമരാംശസംഭവന്മാർ.                         #61

  ഏവം മുനീന്ദ്രവചനം ബത കേട്ടനേരം 
 ഭാവം പകർന്നരിശമേറിന ഭോജരാജൻ
 മുന്നംപിറന്നു വളരുുന്നൊരു കീർത്തിമാനെ --
 ക്കൊന്നും കളഞ്ഞഥ തെളിഞ്ഞുഞെളിഞ്ഞു വാണാൻ.      #62

 രണ്ടാമതും തനയനമ്പൊടു  ദേവകിക്ക --
 ങ്ങുണ്ടായി, കംസനവനേയുമുടൻ വധിച്ചാൻ
 ഈ വണ്ണമറ്റുശിശുമാരണമാശുചെയ്താൻ 
 ജീവാവസാനഭയചഞ്ചലനായ കംസൻ.                       #63

  ഉത്തമപുരുഷശാസന കൈക്കൊ --
  ള്ളുരഗകുലാധിപസന്നിധിയോഗാൽ
  സപ്തമമാകിനഗർഭമുദാരം   
  സപദി ധരിച്ചിതു ദേവകിതാനും.                    #64

  വൈകുണ്ഠദേവനരുൾ ചെയ്തിതു മായയോടു 
  വൈകാതെ ദേവകിയുടെ ജഠരത്തിൽനിന്നും
  ലോകോപകാരകമതാകിയ ബീജമിപ്പോ--
  ളാകർഷണേന വശമാക്കുക നീ സുശീലേ ! ".   #65

   പ്രഥിതവിനയശോഭാ ധീരനാം ശൌരി തൻ്റെ
    പ്രഥമമഹിഷിയാകും രരോഹിണിദേവി തൻ്റെ
   ജഠരകഹരദേശേ ശേഷതേജോവിശേഷം
   ഘടയ കുടിലകർമ്മ പ്രക്രിയാസു പ്രവീണേ !     #66
  
    " ഗോപലോകമകടാവതം സമണി
           നന്ദഗോപരുടെ പത്നിയാം  
     ഗോപികാകുലകലാപമാകിന
           യശോദതന്നുദരകന്ദരേ
    ചെന്നിരുന്നഥ ജനിക്ക നീ ജനന --
         പാശനാശരചനോന്മുഖേ !
    നന്നു നന്നിതു നിനക്കെടോ നിഖില --
          വന്ദനീയ ചരണാംബുജേ ! ".                     #67

    ഏവമാദിമുരവൈരിദേവനുടെ
         ശാസനേന കില മായതാൻ
     ദേവകീ ജഠരഗാമി ധാമമതു 
           രോഹിണീ ജഠരമാനയൽ 
      നന്ദസുന്ദരി യശോദതന്നുദര --
           കന്ദരത്തിലിടചേർന്നുടൻ 
      മന്ദമന്ദമവളും ജനിപ്പതിനു
           കോപ്പുകൂട്ടിമരുവീടിനാൾ.                 #68

    ദേവകിയ്ക്കലസി ഗർഭമെന്നൊരു വി --
          ശേഷമമ്പൊടു മഹീതലേ 
   കേവലം വിലസി നീളാവസപദി  
         കേണുവാണിതു മഹാജനം
   ദേവദേവനഖിലേശനവ്യയൻ
       അമേയശീലനജനച്യുതൻ
    ദേവകിംപുരുഷസേവിതൻ സപദി
      ദേവകീജഠരമാവിശൽ.                              #69

   രോഹിണീ തദനു മോഹനീയഗുണ  --
         ദേഹകാന്തിമയചന്ദ്രികാ --
  മോഹിതാഖില  ചരാചരം കില  --
       കുമാരമാശു സൂഷ്ടവേ മുദാ.
  ദേഹികൾക്കതികുതൂഹലം മനസി
       രോഹിണീസുത വിലോകനേ 
  രോഹിണീശവദനൻ മനോഹര --
      വിലാസമമ്പൊടു വിളങ്ങിനാൻ.          #70

  കാളമേഘമിടതിങ്ങിവിങ്ങിബത
      ഭംഗിയേറുമിടിമിന്നലും
  മേളമോടു ജലധാര മാരികളു --
      മെത്രയും ബഹുമനോഹരം
  അർദ്ധരാത്രിസമയം സമാഗതമു --
      ദിച്ചു ചന്ദ്രനുമഹോ തദാ 
  സിദ്ധചാരണസുരാവലിസ്തുതിക --
       ളുദ്ധതം ദിവിമഹോത്സവം.                #71

  പൂർണ്ണേഗർഭേ സമസ്തത്രിഭുവനശുഭക --
      ർമ്മങ്ങളേകത്ര കൂടി  --
  പ്പൂർണ്ണാനന്ദം വിളങ്ങീടിന ഘനപടല --
      ശ്യാമധാമാഭിരാമൻ
  മംഗല്യേ സന്മുഹൂർത്തേ  മഹിതഗുണമിയ --
      ന്നഷ്ടമീരോഹിണീഭ്യാം 
   സംഗേ  ഭംഗ്യാ ജനിച്ചാനഴകൊടു ജഗതീ --
       മൂലകന്ദം മുകുന്ദൻ.                                      #72

   മിന്നും പൊന്നിൻകിരീടം,  തരിവള,  കടകം,
         കാഞ്ചി, പൂഞ്ചേല, മാലാ--
    ധന്യശ്രീവത്സസൽക്കൌസ്തുഭമിടകലരും
         ചാരുദോരന്തരാളം
  ശംഖംചക്രം ഗദാപങ്കജമിതിവിലസും
      നാലുത്രൃക്കൈകളോടേ
 സങ്കീർണ്ണശ്യാമവർണ്ണം ഹരിവപുരമലം
      പൂരയേന്മംഗലം  വ:                                     #73

                  **ശ്രീ  കൃഷ്ണാവതാരം  സമാപ്തം **
                *********************************